ཚེ་སྲིང་རིན་ཆེན་གཏེར་མཛོད་ལས།རྒུད་པའི་གསོལ་འདེབས།
བཞུགས་སོ།།༡ཡེ་ཤེས་ལྔ་ལྡན་རྒྱལ་བ་འོད་དཔག་མེད།།རིག་འཛིན་བརྙེས་པ་གྲུབ་པའི་རྒྱལ་མོ་དང་།།གསང་སྔགས་མཛོད་འཛིན་གྲུབ་ཆེན་ཏི་ཕྲུ་བ།།གསོལ་བ་འདེབས་སོ་ཚྭ་ཡི་དངོས་གྲུབ་སྩོལ།།ཟབ་མོའི་བཅུད་བསྡུས་རས་ཆུང་རྡོ་རྗེ་གྲགས།
རྩ་རླུང་སེམས་ལ་དབང་ཐོབ་མི་ལ་རྗེ།།སེམས་དཔའ་ཆེན་པོ་འགྲོ་མགོན་སྒམ་པོ་པ།།གསོལ་བར་ཇི་ལྟ་ཇི་སྙེད་མཁྱེན་པའི་མཐའ་རྩ་བ།།རྟེན་འབྲེལ་ཐབས་ལ་མཁས་པའི་འབྲི་ཁུང་པ།།གཞན་དོན་མཐར་ཕྱིན་སྤྱན་སྔ་རིན་པོ་ཆེ།།གསོལ་བ

དུས་གསུམ་སངས་རྒྱས་རྒྱལ་བ་ཡང་དགོན་པ།།རྒྱལ་བའི་རྒྱལ་ཚབ་སྤྱན་སྔ་རིན་ཆེན་ལྡན།།སྣང་སྲིད་ཆོས་སྐུར་རྟོགས་པའི་ཟུར་ཕྲག་པ།།གསོལ་བ།མཁས་ཤིང་གྲུབ་པ་བརྙེས་པའི་འབའ་ར་བ།།འཇམ་དབྱངས་རྣམ་འཕྲུལ་རིན་ཆེན་རྒྱལ་མཚན་ཞབས།།
ལུང་རྟོགས་ཆོས་ཀྱི་རྒྱལ་པོ་བློ་ལྡན་པ།།གསོལ་བར་འཁྲུལ་པའི་མཚན་མ་རང་གྲོལ་ཀུན་བསམ་རྗེ།།བློ་བྲལ་གཉུག་མའི་དོན་གཟིགས་ཆོས་བཟང་བ།།བདེ་སྟོང་ཡེ་ཤེས་ཆེར་འབར་ལེགས་པའི་མཚན།།གསོལ་བ།ཚེ་འདི་བློས་བཏང་རྗེ་བཙུན་ཀུན་དགའ
བཟང་།།སྨིན་གྲོལ་མངའ་བདག་རིན་ཆེན་ཆོས་རྒྱལ་ཞེས།།མཁྱེན་བརྩེའི་སྤྱན་ལྡན་རྩ་བའི་བླ་མ་ལ།།གསོལ་བ་བྱིན་རླབས་དངོས་གྲུབ་འཕྲིན་ལས་ཀུན་གྱི་བདག།བླ་མ་ཡི་དམ་མཁའ་འགྲོ་དམ་ཅན་ལ།།སྙིང་ཁོང་རུས་པའི་གཏིད་ནས་གསོལ
པ་འདེབས།།ཐུན་མོང་མཆོག་གི་དངོས་གྲུབ་སྩལ་དུ་གསོལ།།སྦྱང་གཞི་མི་ཤིགས་རྡོ་རྗེ་གསུམ་དབང་ལ།།སྦྱང་བྱ་མ་རིག་བློ་བུར་དྲི་མའི་ཚོགས།།སྐྱོང་བྱེད་རིམ་གཉིས་ཟབ་ལམ་རྣལ་འབྱོར་གྱིས།།སྦྱངས་འབྲས་གདོད་མའི་འཆི་མེད་མངོན་གྱུར
ཤོག།ཅེས་ཚེ་སྲིད་བརྒྱུད་པའི་གསོལ་འདེབས་སྒྲོམ་ཆེན་པ་རྒྱལ་མཚན་དཔལ་བཟང་པོས་ཡི་གེར་བཀོད་པའོ།།།ཚེ་ཁྲིད་རིན་ཆེན་གཏེར་མཛོད་ལས།བསྐྱེད་ཆོག་བཞུགས་སོ།༡བླ་མ་དང་མགོན་པོ་ཚེ་དཔག་མེད་ལ་ཕྱག་འཚལ་ལོ།།
ཚེ་དཔག་མེད་བསྒོམ་པར་འདོད་པས།སྐྱབས་འགྲོ་སེམས་བསྐྱེད་བྱས་ལ།རང་ཚེ་དཔག་མེད་དུ་གསལ་བའི་ཐུགས་ཀའི་ཧཱུཾ་ལས་འོད་འཕྲོས་པས།ཚེ་དཔག་མེད་ལ་སངས་རྒྱས་དང་བྱང་ཆུབ་སེམས་དཔས་བསྐོར་བ་སྤྱན་དྲངས་ལ།འོག་ནས

འབྱུང་བ་བཞིན་མཆོད་ཅིང་བསྟོད་པ།དཀོན་མཆོག་གསུམ་ལ་བདག་སྐྱབས་མཆི།།ཞེས་སོགས་རྒྱན་བཤགས་བྱ།བཛྲ་མུཿས་གཤེགས་སུ་གསོལ།དེ་ནས་སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག།
ཅེསས་སོགས་ཀྱིས་ཚད་མེད་བཞི་བསྒོམས་ལ།སྭ་བྷཱ་ཝས་སྟོང་པར་སྦྱངས།སྟོང་པའི་ངང་ལས་པཾ་ལས་པདྨ་དང་ཨཾ་ལས་ཟླ་བའི་དཀྱིལ་འཁོར་གྱི་སྟེང་དུ།རང་གི་སེམས་ཉིད་ཀྱི་ངོ་བོ་ཧྲཱིཿཡིག་དམར་པོ་རིང་ཆ་ཚེག་དྲག་དང་བཅས་པ་ལས་འོད
འཕྲོས།འཕགས་པ་མཆོད།སེམས་ཅན་གྱི་ཊཱིག་སྒྲིབ་སྦྱངས།ཚེ་དཔག་མེད་ཀྱི་གོ་འཕང་ལ་བཀོད།ཚུར་འདུས་ཧྲཱིཿལ་ཐིམ།དེ་ཡོངས་སུ་གྱུར་པ་ལས་བཅོམ་ལྡན་འདས་ཚེ་དཔག་མེད་སྐུ་མདོག་དམར་པོ།ཞལ་གཅིག་ཕྱག་གཉིས་
པ།ཞབས་རྡོ་རྗེ་སྐྱིལ་ཀྲུང་གིས་བཞུགས་པའི་སྟེང་ནས་ཕྱོག་གཉིས་མཉམ་གཞག་གི་ཕྱག་རྒྱ་ས་རིན་པོ་ཆེའི་བུམ་པ་འཆི་མེད་བདུད་རྩིས་གངད་བ་བསྣམས་པ།རིན་པོ་ཆེའི་དབུ་རྒྱན།རྣ་རྒྱན།མགུལ་རྒྱན།དཔུང་རྒྱན།ཕྱག་གདུབ།ཞབ
གདུག།སྐ་རགས།དོ་ཤ་ལ་ལ་སོགས་པ་རིན་པོ་ཆེའི་རྒྱན་སྣ་ཚོགས་པས་བརྒྱན་པ།དར་སྣ་ཚོགས་ཀྱི་ཤམ་ཐབས་ཅན།མཚན་དང་དཔེ་བྱེད་ཀྱིས་བརྒྱན་པ།དེའི་དཔྲལ་པར་ཨོཾ།མགྲིན་པར་ཨཱཿཐུགས་ཀར་ཧཱུཾ།ཧཱུཾ་ལས་འོད་འཕྲོས་པས།
བདེ་བ་ཅན་གྱི་ཞིང་ཁམས་ནས་ཚེ་དཔག་མེད་ལ་སངས་རྒྱས་དང་བྱང་ཆུབ་སེམས་དཔའི་ཚོ་གས་ཀྱིས་བསྐོར་བ་ཨོཾ་བཛྲ་ས་མཱ་ཛཿཨརྒྷཾ་ལ་སོགས་པས་མཆོད།ཛཿཧཱུཾ་བཾ་ཧོཿདམ་ཚིག་པ་དང་ཡེ་ཤེས་པ་གཉིས་སུ་མེད་པར་གྱུར།ཡང་ཐུགས

འི་ཧཱུཾ་ལས་འོད་འཕྲོས།དབང་གི་ལྷ་རིགས་ལྔ་འཁོར་དང་བཅས་པ་ཨོཾ་བཛྲ་ས་མཱ་ཛཿཨརྒྷཾ་སོགས་ཀྱིས་མཆོད།དེ་བཞིན་གཤེགས་པ་ཁྱེད་རྣམས་ཀྱིས་བདག་ལ་དབང་བསྐུར་ཏུ་གསོལ།ཇི་ལྟར་བལྟམས་པ་ཙམ་གྱིས་ནི།།ལྷ་རྣམས་ཀྱིས་ནི
ཁྲུས་གསོལ་ལྟར།།ལྷ་ཡི་ཆུ་ནི་དག་པ་ཡིས།།དེ་བཞིན་བདག་གིས་དབང་བསྐུར་རོ།།ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲཱི་ཧཱུཾ།བུམ་པའི་ཆུས་དབང་བསྐུར།དྲི་མ་དག།ལུས་གང་།ཆུ་ལྷག་མ་ཡར་ལུད་པ་ལས་སྤྱི་བོར་འོད་དཔག་མེད
ཀྱིས་དབུ་བརྒྱན་པར་གྱུར།ཨོཾ་བཛྲ་ཨརྒྷཾ་པྲ་ཏཱིཙྪ་ཡེ་སྭཱ་ཧཱ།པཱ་དྱཾ།པུཥྤེ།དྷཱུ་བེ།ཨཱ་ལོ་ཀེ།གནྡྷེ།ནཻ་ཝེ་དྱེ།ཤཔྟའམ།སྐབས་འདིར།གཙང་ཞིང་མའམ།དྲི་མེད་ཡིད་དུ་འོང་བ་ཡི།།ཞེས་པའི་མཆོད་ཕྲེང་གིས་ཕུལ་ལ།དྲི་མེད་གཞོམ་གཞིག
བྲལ་བ་ཆོས་སྐུའི་ངང་ཉིད་ལས།།ཐུགས་རྗེ་ཆེན་པོས་འགྲོ་ལ་རྗེས་སུ་ཆགས་པའི་ཚུལ།།པདྨ་རཱ་གའི་མདངས་ལྡན་དྲི་མེད་འོད་འབར་བ།།སྐྱོབ་པ་མཚུངས་མེད་འོད་དཔག་མེད་ལ་ཕྱག་འཚལ་ལོ།།ཞེས་བསྟོད།རང་གི་སྙིང་གར་ཟླ་བའི་གདན་ལ།།
གཟུངས་རིང་ཐུང་གི་སྔགས་འཁོད་པར་དམིགས་ལ་བཟླས་པ་བྱ།དེ་ནས་ཐུན་མཚམས་སུ་གཏོར་མ་བྱའོ།།ཚེ་དཔག་མེད་ཀྱི་མངོན་རྟོགས་ཉམས་སུ་བླང་བདེ་བ་འདི་ཉིད།གྲོགས་དམ་པ་དགེ་གྲགས་པས་བསྐུལ་པའི་ངོར་གོང་མའི་གསུང་ལ་བརྟེན་ནས
སྙོམ་ལས་པ་རྒྱལ་མཚན་དཔལ་བཟང་པོས་ཡི་གེར་བཀོད་པའོ།།།།